Diari Oficial de la Generalitat Valenciana


Sumari del DOGV 9565, del 30-03-2023 (2023/2498)

RESOLUCIÓ de 3 de març de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9565

Data del DOGV
:   30-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2498


Data del document
:   03-03-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 3 de març de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2023/2498]  
El Rectorat de la Universitat de València, fent ús de les atribucions que li concedeix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents.  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys setze anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: eokxsoo@xh.ie.  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document pdf, o un zip. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometre a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 3 de març de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
  
Projecte: «Computación avanzada para el procesado intensivo del Big Data en Atlas. ATLASCOMP-IFIC. CPI-23-102». Cofinançat per la GVA, per la «Unió Europea - Next Generation EU»- Pla de Recuperació, Transformació i Resiliència, i pel Ministeri de Ciència i Innovació.  
  
Oferta pública d'un lloc de treball de tècnic/a mitjà/na de suport a la recerca..  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E029.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Manteniment de la infraestructura de càlcul.  
- Instal·lació, configuració i manteniment de programari.  
- Elaboració de guies d'ús (documents, pàgines web, wiki, etc.).  
  
- Suport en la migració, implementació i ús de programari d'usuari en l'entorn GRID.  
- Desenvolupament d'eines de monitoratge.  
- Desenvolupament de nous entorns d'anàlisi distribuït.  
1.4. Objecte i període: suport i desenvolupament per a infraestructures de càlcul per a Big Data de l'experiment ATLAS del LHC a l'IFIC.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: grau en Enginyeria Informàtica, o en Telecomunicacions; o Enginyeria tècnica d'informàtica, o de telecomunicació; o titulació equivalent.  
1.5.2. Anglès: certificat de nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Altres títols universitaris relacionats amb el desenvolupament de programari i l'extracció i l'anàlisi de dades.  
Experiència demostrable en:  
- Desenvolupament de programari.  
- Llenguatges de programació: C + + i Python.  
- Llenguatge de scripting: bash.  
- Gestió de repositoris: Gitlab, Github.  
- Sistemes operatius: Linux.  
- Eines de monitoratge i visualització de dades: ELK, Grafana.  
  
- Contenidors: Singularity, Docker.  
Experiència amb llibreries de càlcul científic.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica  
Vocal 1: Miguel Villaplana Pérez, investigador de l'Institut de Física Corpuscular.  
Vocal 2: Oscar Manuel Vives Garcia, professor del Departament de Física Teòrica.  
Vocal 3: Santiago Gonzalez de la Hoz, professor del Departament de Física Atòmica, Molecular i Nuclear.  
Secretària: Carmen Garcia Garcia, investigadora del Consell Superior d'Investigacions Científiques.  
  
4. Comissió avaluadora suplent  
Presidenta: Berta Rubio Barroso, investigadora del Consell Superior d'Investigacions Científiques.  
Vocal 1: Emma Torro Pastor, investigadora del Consell Superior d'Investigacions Científiques.  
Vocal 2: Vicente Muñoz Sanjose, professor del Departament de Física Aplicada i Electromagnetisme.  
Vocal 3: José Salt Cairols, investigador del Consell Superior d'Investigacions Científiques.  
Secretària: Neus López March, professora del Departament de Física Atòmica, Molecular i Nuclear.  
Per a les comunicacions i qualsevol problema que puga sorgir, la comissió avaluadora té la seu en l'Institut de Física Corpuscular(IFIC), de la Universitat de València.  
  
  
ANNEX II  
  
Projecte: «Protdat plataforma RPGD. CPI-23-109». Cofinançat pel Pla de Recuperació, Transformació i Resiliència de la Unió Europea, per la «Unió Europea - NextGenerationEU» i pel Ministeri d'Universitats.  
  
Oferta pública d'un lloc de treball de tècnic/a especialista de suport a la recerca.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a especialista de suport a la recerca.  
Grup:B.  
Complement de destinació: 17.  
Complement específic: E015.  
1.2. Jornada de treball: 32 hores setmanals.  
1.3. Funcions i tasques que s'han de desenvolupar:  
Participar en l'equip de projecte realitzant les següents activitats:  
  
- Identificació dels subsistemes de recopilació de tractaments de dades personals.  
- Especificació del sistema de migració i càrrega de dades.  
- Preparació de l'entorn de construcció i proves.  
- Elaboració dels requisits tècnics per a la implantació i posada en producció.  
- Suport a la posada en producció del sistema.  
1.4. Objecte i Període: col·laborar en l'equip de treball del projecte PROTDAT: desenvolupament d'eina informàtica de gestió de procediments de protecció de dades per a universitats, dins de la convocatòria UniDigital.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: cicle formatiu de grau superior de la branca d'informàtica, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixements de JDBC, PL/SQL, Oracle, Eclipsi, Netbeans, Dev-C++, PHP, XML, XSL, Serveis Web i components J2EE (servlets, JSP, EJB 2.1, 3.0 i 3.1, JDBC, etc.).  
- Coneixement del sistema LINCE per a la gestió i explotació d'informació d'incidències de trànsit.  
- Experiència en la configuració de servidors d'aplicacions JBoss 7.1 de l'entorn INCITAR de la DGT i dels sistemes auxiliars.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Rafael Javier Martinez Dura, professor del Departament d'Informàtica.  
Vocal 1: Juan José Martinez Dura, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
President: Ramon Vicente Cirilo Gimeno, professor del Departament d'Informàtica.  
Vocal 1: Javier Martinez Plume, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Asuncion Edith Navarro Anton, professora del Departament d'Enginyeria Electrònica.  
Secretària: Esther De Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Robòtica i Tecnologies de la Informació i la Comunicació (IRTIC), de la Universitat de València.  
  
  
ANNEX III  
  
Projecte: « IA para el diagnóstico y tratamiento temprano de enfermedades con gran prevalencia en envejecimiento. CPI-23-108». Cofinançat pel Ministeri d'Assumptes Econòmics i Transformació Digital, Pla de Recuperació, Transformació i Resiliència de la Unió Europea, «Unió Europea - NextGenerationEU» i l'Estratègia Nacional d'IA-ENIA.  
Oferta pública d'un lloc de treball de tècnic/a superior de suport a la recerca.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la recerca.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 33 hores setmanals.  
1.3. Funcions i tasques que s'han de desenvolupar:  
Participar en l'equip de projecte en l'execució de les tasques següents:  
- Revisió dels models de dades.  
- Definició i especificació de requisits per a l'explotació de grans volums de dades.  
- Revisió de tècniques d'intel·ligència artificial per al processament de dades.  
- Revisió de processos d'anonimització de dades i mecanismes de seguretat.  
1.4. Objecte i Període: col·laborar en les activitats del projecte Intel·ligència Artificial per al diagnòstic i tractament primerenc de malalties amb gran prevalença en envejecimiento\_ programa MISSIONS d'R+D en IA.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: grau en Enginyeria de Sistemes de Telecomunicació, So i Imatge, o titulació equivalent.  
1.5.2. Valencià: certificat de nivell C2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Títol de doctor, branca en telecomunicacions, o titulació equivalent.  
  
Experiència en:  
- La integració de sensors amb la plataforma Sentilo i en l'explotació de dades recopilades.  
- El tractament de grans volums de dades.  
- Participació de projectes europeus.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Rafael Javier Martinez Dura, professor del Departament d'Informàtica.  
Vocal 1: Juan José Martinez Dura, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
President: Ramón Vicente Cirilo Gimeno, professor del Departament d'Informàtica.  
Vocal 1: Javier Martinez Plume, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Asuncion Edith Navarro Anton, professora del Departament d'Enginyeria Electrònica.  
Secretària: Esther De Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Robòtica i Tecnologies de la Informació i la Comunicació (IRTIC) de la Universitat de València.  
  
  
ANNEX IV  
  
Projecte: «Retos tecnológicos para el descubrimiento con el detector LHCb mejorado del CERN. CPI-23-110». Cofinançat per la GVA, per la «Unió Europea - Next Generation EU»- Pla de Recuperació, Transformació i Resiliència, i pel Ministeri de Ciència i Innovació.  
  
Oferta pública d'un lloc de treball de tècnic/a mitjà/na de suport a la recerca.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 30 hores setmanals.  
1.3. Funcions i tasques que s'han de desenvolupar:  
Les funcions a realitzar s'integren en les activitats que el grup investigador desenvolupa en l'experiment LHCb delCERN, i inclouen:  
- R+D per al nou calorímetre electromagnètic (ECAL) i detector de traces (SciFi-Mighty Tracker), i prova de principi TWOCRYST d'un nou dispositiu de blanc fix per a l'LHC.  
- Suport a les tasques de caracterització dels circuits dissenyats, podent participar del disseny. El sistema de caracterització típic es compon de PCBs separades per al dispositiu i la intel·ligència controlant el procés de mesura, típicament una FPGA. A més, segons el cas, es pot requerir la caracterització dels sensors a llegir o les interconnexions amb el xip.  
- Mesures manuals en el banc de laboratori, disseny de PCBs per al sistema de caracterització, disseny de mesures més complexes per a la caracterització, i programació HDL d'aquestes mesures més complexes.  
  
- Desenvolupament dels serveis (sistemes d'alt i baix voltatge) i controls lents (disseny de PCBs) Per a la prova de principi TWOCRYST.  
1.4. Objecte i Període: electrònica per al detector millorat LHCb (fase 1a i 2) i la prova de principi d'un nou dispositiu de blanc fix de l'LHC del CERN.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1. Titulació: Grau en Enginyeria Electrònica Industrial o en Enginyeria de Sistemes Electrònics, o en Enginyeria Mecatrònica, o en Enginyeria de Telecomunicació, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Màster en Enginyeria Mecatrònica, o titulació equivalent.  
- Programació en C, C++, Matlab, HDL per a FPGAs (VHDL o Verilog).  
- Eines de disseny de PCBs (Cadence Allegro, KiCAD...).  
- Scripting i programació de baix nivell, en entorns Linux i des de línia de comandaments, i de l'entorn ROOT per a anàlisi de dades.  
- Sistemes d'adquisició de dades, així com maneig d'equip de laboratori de sobretaula (oscil·loscopis, fonts, analitzadors).  
- Experiència en activitats relacionades amb el desenvolupament de detectors per a física de partícules.  
- Assistència i participació en esdeveniments cientificotècnics en l'àmbit de l'electrònica i/o telecomunicacions.  
- Anglès avançat.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: Fernando Martínez Vidal, professor del Departament de Física Atòmica, Molecular i Nuclear.  
Vocal 2: Oscar Manuel Vives García, professor del Departament de Física Teòrica.  
Vocal 3: Maria Aranzazu Oyanguren Campos, professora del Departament de Física Atòmica, Molecular i Nuclear.  
Secretària: M. Victoria Castillo Giménez, professora del Departament de Física Atòmica, Molecular i Nuclear.  
  
4. Comissió avaluadora suplent  
Presidenta: Berta Rubio Barroso, investigadora del Consell Superior d'Investigacions Científiques.  
Vocal 1: Luca Fiorini, professor del Departament Física Atòmica, Molecular i Nuclear.  
Vocal 2: Miguel Angel Aloy Toras, professor del Departament d'Astronomia i Astrofísica.  
Vocal 3: Francisco José Botella Olcina, professor del Departament de Física Teòrica.  
Secretària: Nadia Yahlali Haddou, professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.